**Molėtų rajono savivaldybės taryba**

**SPRENDIMAS**

**DĖL PRITARIMO PROJEKui „Viešosios infrastruktūros ir rekreacinės turizmo žvejybos plėtra „Žvejybos Rojuje“ Mindūnuose"**

2018 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Ekonominės raidos skatinimas“ 2.2.2.uždavinio „Aktyvaus laisvalaikio erdvių plėtra“ 2.2.2.3. priemone „Naujų aktyvaus pramoginio turizmo produktų kūrimas ir jų plėtrai reikalingų sąlygų sudarymas“ bei atsižvelgdama į žuvininkystės regiono vietos veiklos grupės „Vilkauda“ vietos plėtros 2016–2023 m. strategijos priemonės „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2 vietos projektų finansavimo sąlygų aprašo (BIVP-AKVA-SAVA-2), patvirtinto žuvininkystės regiono vietos veiklos grupės „Vilkauda“ valdybos 2018 m. gegužės 3 d. posėdžio protokolu Nr. 52, 1.8, 1.12, 5.1. punktus:

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų projekto „Viešosios infrastruktūros ir rekreacinės turizmo žvejybos plėtra „Žvejybos rojuje“ Mindūnuose“ paraišką pagal Žuvininkystės regiono vietos veiklos grupės „Vilkauda“ vietos plėtros 2016 – 2023 m. strategiją VPS priemonę „ŽRVVG regiono socialinės gerovės kūrimas, pritaikant infrastruktūrą žuvininkystės verslo ir visuomenės poreikiams“ Nr. BIVP-AKVA-SAVA-2.
2. Įsipareigoti skirti ne mažiau kaip 7 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas .
3. Pritarti, kad 1 punkte nurodytas projektas būtų įgyvendinamas kartu su partneriu –  
   Mindūnų bendruomenės centru.
4. Pritarti projekto „Viešosios infrastruktūros ir rekreacinės turizmo žvejybos plėtra „Žvejybos rojuje“ Mindūnuose“ įgyvendinimo jungtinės veiklos (partnerystės) sutarties pasirašymui su 3 punkte nurodytu partneriu.
5. Įpareigoti Molėtų rajono savivaldybės administracijos direktorių, jo nesant administracijos direktoriaus pavaduotoją, pasirašyti jungtinės veiklos (partnerystės) sutartį su partneriu.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras